Leiranger

miniatyr|høyre|Handelsstedet Grøtøy. Butikk og kafébygg på Naustholmen.
Leiranger (NO-1847), lokalt ofte kalt Leines,  er en tidligere herredskommune i Salten i Nordland fylke som ble opprettet som Leidingen herredskommune etter en deling av Steigen den 1. september 1900.Iverksatt etter Kongelig resolusjon av 11. november 1899: Deling av Steigen herred i Steigen herred og Leidingen herred. Ved delingen hadde kommunen et areal på 185,4 kvadratkilometer og 1 248 innbyggere.Norges land og folk: topografisk-statistisk beskrevet: topografisk-statistisk beskrivelse over 18 D.4: Nordlands amt Salten og Lofoten og Vesteraalen Fogderi. Aschehoug, Kristiania 1908 (side 358-359, 372-373 og 377). I 1910 fikk kommunen navnet Leiranger, et navn som kommer fra det tidligere Leiðangrar, som viser til «fjorden med leiret bunn».

Utstrekning
Kommunen utgjorde arealet som tilsvarte Leiranger sogn med landområder vest på Steigenhalvøya, grovt sett mellom Skotsfjorden i nord og Brenntinden sør for Brennvika i sør. Fra Skotsfjorden gikk kommunegrensen sørover ved Småtindan, videre øst til Reinkalvtinden hvor grensen går i sørlig retning og passerer øst for gården Marhaug til Nordfoldeidet. Fra Norfoldeidet vestover via Kråktindan til Brenntinden.En omtrentlig beskrivelse basert på M.B. Hansen Folk og slekter i Leiranger og Steigen side 7 med opplisting av gårdene i Leiranger. Største avstand fra nord til sør var 20,6 kilometer og fra øst til vest 34 kilometer regnet til skjæret Kuven i Vestfjorden. Av 540 øyer og 425 holmer og skjær innen kommunegrensen var Måløya, med et areal på 2,0 km², den største. Kommunens største innsjø var den 0,5 km² store halvdelen av Allmenningsvatnet som lå innenfor Leiranger.

I nord grenset Leiranger til Steigen, i øst og sør til Nordfold og i sørvest til Kjerringøy kommuner. Vestfjorden i vest. Administrasjonssenteret lå i Leines hvor også Leiranger kirke ligger. Grøtøya, øst for Nordskot, var sammen med Leines de viktigste handelsstedene. Andre steder innen kommunen var Helnes, Botn, Myklebostad, Saursfjord og gårdene langs Saursfjorden og Nordskot.

Virksomhet og næring
Ved opprettelsen var Leiranger delt inn i seks skolekretser. Det var fem landhandlere i kommunen. Poståpnerier i Leines og på Grøtøya.  Rikstelegraf, tranbrenneri og bøkkerverksted også på Grøtøya. I Åsjorda lå et sagbruk. Kommunen hadde ingen statsfinansierte veier, men bevilgning til en planlagt vei fra Nordfold over Nordfoldeidet med beregnede kostnader på kroner 49 500 var gitt.

Sammenslåing
1. januar 1964 opphørte Leiranger å eksistere som egen kommune da Steigen, Leiranger og Nordfold samt deler av Hamarøy og Kjerringøy ble slått sammen til den nye Steigen kommune. 

Befolkningsutvikling
Folkemengde oppgitt for Leiranger sogn eller kommune i forskjellige år:

 År  1865  1890  1900  1910  1920  1930  1946  1950  1960  1964Innbyggertall ved sammenslåingen Innbyggertall  835  1170  1248  1283  1173  1212  1446  1473  1427  1397
Kilde: Folketellinger fra Statistisk sentralbyrå

Noter

 Referanser 

Eksterne lenker
 Lovdata: Forskrift om sammenslåing av Nordfjord, Leiranger, Steigen, Nordfold, Sørfold, Kjerringøy, Hamarøy og Tysfjord kommuner, Nordland.

Kategori:Tidligere kommuner i Nordland
Kategori:Steigens historie
Kategori:Steigens geografi
Kategori:Norske kommuner etablert i 1900
Kategori:Kommuner opphørt i 1964